ПРОТОКОЛ

О ИЗМЈЕНАМА И ДОПУНАМА

ПРОТОКОЛА О СПРОВОЂЕЊУ СПОРАЗУМА

ИЗМЕЂУ

САВЈЕТА МИНИСТАРА БОСНЕ И ХЕРЦЕГОВИНЕ

 И

 ВЛАДЕ РЕПУБЛИКЕ СЛОВЕНИЈЕ

 О ЗАПОШЉАВАЊУ ДРЖАВЉАНА БОСНЕ И ХЕРЦЕГОВИНЕ

У РЕПУБЛИЦИ СЛОВЕНИЈИ

На основу члана 7. Споразума између Савјета министара Босне и Херцеговине и Владе Републике Словеније о запошљавању држављана Босне и Херцеговине у Републици Словенији од 22. јуна 2011. године (у даљем тексту: Споразум), надлежни органи су се договорили сљедеће:

Члан 1.

1. У члану 3. Протокола о спровођењу Споразума од 22. јуна 2011. године (у даљем тексту: Протокол) став (2) мијења се и гласи:

„(2) Послодавац на обрасцу ПД означава да ли жели поименично запослење или ће коначни избор кандидата обавити на основу интервјуа или само на основу достављеног му приједлога одговарајућих кандидата и потребне документације.“

1. У ставу (3) ријечи: „законом који уређује запошљавање и рад странаца“ замјењују се ријечима: „правним прописима државе запослења“.

Члан 2.

1. У члану 4. ставу (2) Протокола иза ријечи: „селекцију кандидата“ додају се ријечи: „или у случају поименичног запослења само информише и позива кандидат“.
2. У ставу (4) иза друге алинеје додаје се трећа алинеја, која гласи:

„- доказ о пријави незапосленог лица код надлежне јавне службе за запошљавање у држави поријекла.“

1. У ставу (7) иза ријечи „стручног“ додају се ријечи: „или поименичног“.

Члан 3.

1. У члану 6. ставу (1) Протокола иза ријечи „ТУЈ-БиХ“ додају се нове ријечи: „најкасније 30 дана након издавања обавјештења из члана 3. став (3) Протокола.“
2. У ставу (2) првој алинеји Протокола иза ријечи „Протокола“ додају се ријечи: „потврђен од стране надлежног носиоца у држави поријекла,“.

Члан 4.

Овај протокол ступа на снагу истовремено са Споразумом о измјенама и допунама Споразума.

Сачињено у Сарајеву, дана 24.10.2016. године, у два оригинала, на службеним језицима Босне и Херцеговине (босанском, хрватском и српском) и словеначком језику, при чему су сви текстови једнако вјеродостојни.

|  |  |
| --- | --- |
| За Министарство цивилних послова Босне и Херцеговинедр сц. Адил Османовић | За Министарство рада, породице, социјалних послова и једнаких могућности др сц. Републике Словеније |